Henrik Kruuse er 43 år og uddannet civiløkonom. Han kommer fra en stilling som Sekretariatschef i Ældre- og Handicapforvaltningen i Aalborg Kommune. Henrik Kruuse har før været vicekommunaldirektør, men det var før kommunesammenlægningen i den gamle Sejlflod Kommune. - Henrik Kruuse har en bred vifte af de kvalifikationer og kvaliteter, vi har efterspurgt hos en ny vicekommunaldirektør. Han kan derfor let træde ind i rollen. Vi ser frem til samarbejdet og til at byde ham velkommen på direktionsgangen i Vesthimmerlands Kommune, siger kommunaldirektør Mogens Kristensen i en pressemeddelelse. Henrik Kruuse tiltræder stillingen som vicekommunaldirektør i starten af august.

Referat:
På et pressemøde i dag byder borgmester Jens Lauritzen og kommunaldirektør Mogens Kristensen den nye vicekommunaldirektør, Henrik Kruuse, velkommen til Vesthimmerlands Kommune.